Globaalne ikoon Katy Perry avaldas Olümpiamängudele pühendatud loo «Rise».
«Rise» nimelise loo autoriks on globaalne ikoon Katy Perry, lugu tänasest eksklusiivselt saadaval vaid Apple Music ja iTunes kanalites. Katy Perry on loonud võimsa sõnumi lootuse, järjekindluse ja muutumise auks, mida kasutab telekanal NBC Olympics 2016 Rio Olümpiamängude produktsioonis, ülekannetel ja avamistseremoonial.
«See lugu kees minus aastaid ja lõpuks leidis tee välja. Tahtsin selle lõpetada just nüüd, mitte jätta järgmist albumit ootama. Sest just praegu – rohkem kui iial varem – on maailmal vajadus ühineda,» ütles Katy Perry. «Ma tean, et koos tõuseme hirmust kõrgemale – meie riigis ja kogu maailmas. Pole paremat näidet kui olümpiasportlased, kes kogunevad Rios ja jagavad oma jõudu ja kartmatust, meenutamaks meile kõigile, kuidas saame jõud ühendada ning olla parimad versioonid endast. Ma loodan, et see pala inspireerib meid paranema, ühinema ja koos kõrgemale tõusma.»
Katy Perry on enim müünud digitaalne artist ajaloos enam kui 10 miljardi ülemaailmse striimiarvuga. Ta on enim jälgitud persoon sotsiaalmeedias. Katy tegi debüüdi One of the Boys albumiga aastal 2008 ning kindlustas oma staatuse globaalse superstaarina järgneva albumiga Teenage Dream (2010). PRISM, tema viimatine plaat, debüteeris esimesel positsioonil iTunes’is sajas riigis ja on müünud üle 11 miljoni koopia nii füüsiliselt kui digitaalselt. Singlitega «Firework» ja «Dark Horse» ületas ta mõlema palaga 10 miljoni allalaadimise ja striimi ning on esimene naisartist, kes auhinnatud RIAA Digital Single Diamond tiitliga.
Katy uue singli leiad siit.